Diari Oficial de la Generalitat Valenciana


Sumari del DOGV 7027, del 20-05-2013 (2013/4914)

Notificació de la sentència dictada en el juí verbal número 1230/2012.
----------------------------------------------------------------------

### Dades del document

Número de DOGV
:   7027

Data del DOGV
:   20-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4914


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el juí verbal número 1230/2012. [2013/4914]  
Míriam Muñoz Peiró, secretària judicial del Jutjat de Primera Instància número 21 de València, mitjançant este edicte faig saber que en este Jutjat se seguix el juí verbal amb el número 001230/2012, a instàncies de Consorci de Compensació d'Assegurances, representat per un procurador i assistit per un lletrat, contra Virgil Marin Nicolae, Nicoleta Siluana Marin i Allianz Compañía de Seguros y Reaseguros, sobre la reclamació d'una quantitat, en què la magistrada jutgessa, Matilde Sabater Alamar ha disposat, el dia de hui, notificar la sentència dictada en estes actuacions als demandats que es troben en parador desconegut, Virgil Marin Nicolae i Nicoleta Siluana Marin. La sentència té l'encapçalament i dispositiva, literalment, com seguix:  
«Sentència número 22/2013  
València, 23 de gener de 2013  
Concepción García Moya, magistrada jutgessa substituta del Jutjat de Primera Instància número 21 de València, he vist estes actuacions de juí declaratiu verbal civil, en què es reclama una quantitat sobre un fet derivat de la circulació de vehicles de motor, promogudes pel Consorci de Compensació d'Assegurances, amb la defensa lletrada de l'advocat de l'Estat, contra Virgil Marin Nicolae i Nicoleta Siluana Marin, que van ser declarats en situació de rebel·lia processal en l'acte de la vista celebrat en data 23 de gener de 2013, i l'entitat asseguradora Allianz Compañía de Seguros y Reaseguros, SA, que va actuar amb la representació processal de Guadalupe Porras Bertí i amb la defensa lletrada de Pablo Soler Álvarez.  
Dispositiva  
Estime íntegrament la demanda presentada pel Consorci de Compensació d'Assegurances contra Nicoleta Siluana Marin i la companyia asseguradora Allianz Seguros y Reaseguros, SA, i, en conseqüència, condemne solidàriament ambdós demandats, en la condició de conductora i asseguradora del vehicle amb placa de matrícula V-3833-GV, causant del sinistre produït en data 1 de desembre de 2011 a l'avinguda de les Tres Creus, de València, a pagar a l'actor la suma reclamada de 399,21 euros, més els interessos de la quantitat esmentada, segons el que establix el fonament de dret sext d'esta resolució.  
  
Es fa una imposició expressa de les costes a Nicoleta Siluana Marin i a l'entitat asseguradora Allianz Seguros y Reaseguros, SA.  
Pronuncie, mane i firme esta sentencia, de la qual s'unirà un certificat a les actuacions.  
Mode d'impugnació: esta sentència és ferma i no s'hi pot interposar cap recurs, atés el que disposa l'article 455.1 de la Llei d'Enjudiciament Civil, que establix que les sentències dictades en qualsevol classe de juí, les interlocutòries definitives i les altres que la llei assenyale expressament seran apel·lables, a excepció de les sentències dictades en els juís verbals per raó de la quantia quan esta no supere els 3.000 euros.»  
  
I perquè valga d'edicte de notificació de la sentència als demandats, Virgil Marin Nicolae i Nicoleta Silvana Marin, en parador ignorat, estenc este edicte, que es fixarà al tauler d'anuncis d'este Jutjat i es publicarà en el Diari Oficial de la Comunitat Valenciana.  
  
  
València, 24 de gener de 2013.- La secretària judicial: Míriam Muñoz Peiró.